13. ข้อมูลอื่นที่เกี่ยวข้อง

13.1 ด้านนวัตกรรมและการพัฒนาทรัพยากรบุคคล

  ตามที่บริษัทฯได้กำหนดทิศทางธุรกิจของบริษัทฯระหว่างปี พ.ศ. 2547 – 2549 เมื่อวันที่ 18
  พฤศจิกายน พ.ศ. 2546 โดยมุ่งเน้นนวัตกรรมและพัฒนาทรัพยากรบุคคล
  เพื่อรองรับการเติบโตของ องค์กรนั้น
  บริษัทฯได้ดำเนินการเพื่อให้สอดคล้องกับทิศทางธุรกิจที่ได้กำหนดไว้ดังต่อไปนี้

  13.1.1 นวัตกรรม (Innovation)

  บริษัทฯได้ดำเนินการเพื่อสร้างนวัตกรรมใหม่ๆ ตามนโยบายหลักของบริษัทฯ
  โดยกำหนดแผนการปฏิบัติงานให้กับฝ่ายวิจัยและพัฒนาผลิตภัณฑ์ของบริษัทฯดังนี้

1)  การเพิ่มประสิทธิภาพการพัฒนาผลิตภัณฑ์

  ประสานงานร่วมกับฝ่ายขาย และฝ่ายตลาดอย่างใกล้ชิด แบ่งปันข้อมูล
  ประสานงานในการออกแบบให้กับฝ่ายอื่นๆ เพื่อลดเวลาการออกแบบผลิตภัณฑ์ใหม่
  และลดต้นทุนการผลิต

2)  การพัฒนาสินค้าให้มีมูลค่าเพิ่มและสร้างสินค้าเฉพาะกลุ่ม (Niche Market)

  เพิ่มคุณค่าให้กับสินค้า เช่น สินค้าตกแต่งบ้าน และสินค้าที่ไม่ใช่สินค้าบนโต๊ะอาหาร เป็นต้น
  เพื่อให้สินค้ามีอัตรากำไรสูงขึ้น โดยตอบสนองตรงต่อความต้องการของผู้บริโภค
  พร้อมทั้งเสริมภาพลักษณ์ที่ดีต่อผลิตภัณฑ์ และตราสินค้า

3)  การปรับปรุงระบบงานให้รับข้อมูลจากลูกค้าและส่งข้อมูลให้ลูกค้าดียิ่งขึ้น

  ปรับระบบคอมพิวเตอร์ CAD-CAM ให้สามารถรับข้อมูลจากลูกค้าได้ถูกต้อง
  รวดเร็วอย่างมีประสิทธิภาพยิ่งขึ้น และนำระบบ E-Drawing มารองรับการรับส่ง ข้อมูลกับลูกค้า

4)  การนำเทคโนโลยีใหม่ๆ มาเสริมในผลิตภัณฑ์ เพื่อสร้างมูลค่าเพิ่มให้กับ ผลิตภัณฑ์ ได้แก่
    การนำระบบ RFID มาใช้ ซึ่งเป็นระบบ Auto I.D. ที่มีความสามารถสูง
    โดยใช้คลื่นแม่เหล็กไฟฟ้าในช่วงคลื่นความถี่วิทยุเป็นพาหะในการสื่อสารข้อมูล
    การอ่านข้อมูลสามารถทำได้โดยไม่ต้องสัมผัส ทนทานต่อสภาพแวดล้อมและสิ่งสกปรก
    อีกทั้งสามารถอ่านหรือเขียนข้อมูลได้สะดวกไม่ว่าอยู่ใกล้-ไกลหรือในขณะเคลื่อนที่
    และยังสามารถบันทึกข้อมูลซ้ำได้มากกว่า 1 แสนครั้ง
    คาดว่าระบบดังกล่าวจะมาทดแทนบาร์โค้ดในอนาคต

5)  สร้างกลุ่มลูกค้าที่เป็นคนรุ่นใหม่ โดยทำงานร่วมกับฝ่าย IT ในการพัฒนาระบบ E-Commerce
    เพื่อเพิ่มช่องทางการติดต่อกับลูกค้าผ่านทาง Internet ในเครือข่าย website ของ
    sanook.com ซึ่งเป็น website ที่มีชื่อเสียงและมีผู้เข้าชมจำนวนมาก
    และบริษัทฯสามารถนำเสนอสินค้าแก่ลูกค้าในรูปแบบเสมือนจริง โดยลูกค้าสามารถดูได้ทุกมิติ
    ทั้งด้านซ้าย-ขวา-บน-ล่างได้

13.1.2 การพัฒนาทรัพยากรบุคคล

  บริษัทฯให้ความสำคัญกับการพัฒนาบุคลากรขององค์กรให้มีความรู้ความสามารถ
  โดยการมุ่งเน้นให้ความรู้และวิทยาการใหม่ๆ แก่พนักงาน
  และการจัดฝึกอบรมอย่างมากทั้งภายในและภายนอกบริษัทฯ
  อีกทั้งส่งเสริมให้มีการเรียนรู้แก่ผู้บริหารและพนักงานในองค์กรในลักษณะเป็น “Learning
  Organization” และการทำกิจกรรมร่วมกันของพนักงานในองค์กร
  เพื่อเสริมสร้างให้เกิดการทำงานเป็นทีม และมีจิตสำนึกในการรับผิดชอบร่วมกัน ทั้งนี้
  บริษัทฯได้มีการจัดฝึกอบรมแก่พนักงานเพื่อมุ่งเน้นพัฒนาใน 4 ด้านหลักๆ ดังนี้

-   ด้านทักษะในหน้าที่ให้เกิดความชำนาญ

-   ด้านข้อมูลข่าวสาร ด้วยการนำระบบสารสนเทศมาใช้ เพื่อเกิดความรวดเร็วและถูกต้อง
    สามารถนำไปใช้ในการวิเคราะห์และตัดสินใจ

-   ด้านการบริหาร การจัดการ เพื่อให้เกิดความรวดเร็วและลดเวลาการทำงาน

-   ด้านการสร้างระบบขั้นตอนการทำงาน และนำระบบเทคโนโลยีสารสนเทศมาประยุกต์ใช้
    เพื่อให้ระบบการทำงานเป็นมาตรฐานสากล

13.2 ด้านระบบข้อมูลสารสนเทศ

  ในปี พ.ศ. 2548 บริษัทฯได้มีการพัฒนางานด้านเทคโนโลยีสารสนเทศให้เป็นไปอย่างมี
  ประสิทธิภาพมากขึ้น
  โดยทำการติดตั้งระบบข้อมูลสารสนเทศเพื่อการบริหารและการจัดการดังต่อไปนี้

1)  การติดตั้งระบบการเบิกจ่ายวัตถุดิบให้กับโรงงานโคราช
    เพื่อลดขั้นตอนการปฏิบัติงานและจำนวนเอกสาร รวมถึงการติดตาม
    และการประเมินผลการใช้ระบบ เพื่อเพิ่ม ประสิทธิภาพและเหมาะสมต่อการดำเนินงานมากขึ้น

2)  การติดตั้งระบบ Finger Scan ทั้ง 4 โรงงาน เพื่อช่วยบันทึกเวลาเข้าออกของพนักงาน

3)  การพัฒนาระบบใบลาของพนักงาน online เพื่อช่วยในการบันทึกข้อมูลการลา
    และลดปริมาณการใช้กระดาษ ซึ่งคาดว่าจะสามารถติดตั้งระบบและเริ่มใช้ได้ในปี พ.ศ. 2549

4)  การพัฒนาและปรับปรุง website ของบริษัทฯให้มีความทันสมัย
    และดึงดูดผู้สนใจให้เข้ามาเยี่ยมชมและรับทราบข่าวสารของบริษัทฯ
    อีกทั้งให้มีความสะดวกต่อการใช้งาน

5)  การพัฒนาระบบเพื่อรองรับเทคโนโลยี RFID
    ซึ่งคาดว่าจะมาทดแทนบาร์โค้ดและเป็นที่นิยมมากขึ้นในอนาคต
    โดยระบบดังกล่าวจะช่วยเพิ่มรูปแบบการขายและขีดความสามารถให้กับผู้ประกอบการร้านอาหาร

6)  การพัฒนาระบบการสื่อสารและการเชื่อมโยงเครือข่ายคอมพิวเตอร์ให้มีประสิทธิภาพและเสถียรภาพภายในองค์กร
    ได้แก่ ระบบ Voice Over IP ซึ่งช่วยในการจัดการระบบ สื่อสารทางสายโทรศัพท์
    และการเพิ่มประสิทธิภาพในการรับ-ส่งข้อมูลระหว่างสาขา

7)  การจัดอบรมความรู้เบื้องต้นเกี่ยวกับการใช้งานคอมพิวเตอร์ และการใช้งานบนระบบเครือข่าย
    (network) เพื่อพัฒนาทักษะและความชำนาญด้านคอมพิวเตอร์ให้กับพนักงาน

8)  การติดตั้งระบบที่ช่วยสนับสนุนในด้านงานขายตรงของ Srithai Network
    เพื่อให้เกิดความรวดเร็วและมีประสิทธิภาพในด้านงานขาย

9)  การพัฒนาระบบคำนวณผลประโยชน์ให้กับพนักงานขายตรง

  สำหรับในปี พ.ศ. 2549 บริษัทฯก็ได้มีแผนการพัฒนาอย่างต่อเนื่อง เพื่อเพิ่มประสิทธิภาพ
  และความรวดเร็วในการทำงาน ได้แก่

1)  Security Network System เป็นการพัฒนาระบบด้านความปลอดภัยของระบบคอมพิวเตอร์
    เพื่อให้เกิดความปลอดภัยและลดอัตราความเสี่ยงของการสูญเสียฐานข้อมูลในระบบคอมพิวเตอร์
    เช่น Firewall เพื่อป้องกันไวรัสจากภายนอกและภายในบริษัทฯ และ Back-up Site
    เพื่อเป็นระบบการสำรองฐานข้อมูลเก็บไว้ในสถานที่อื่น เป็นการ
    ป้องกันความเสียหายของฐานข้อมูลอันเกิดจากอุบัติภัยต่างๆ เป็นต้น

2)  การพัฒนาระบบ Oracle Application – ERP ซึ่งจะช่วยให้กระบวนการทำงานต่างๆ มี
    ประสิทธิภาพยิ่งขึ้น

3)  การพัฒนาระบบคอมพิวเตอร์สำหรับธุรกิจขายตรง (Direct Sales) ให้มีประสิทธิภาพมากขึ้น

4)  การกำหนดนโยบายและระบบการควบคุมการเข้าออกของผู้ใช้ระบบ
    เพื่อให้เกิดความปลอดภัยของข้อมูล (Client Policy Control & Log on
    Management)

5)  การพัฒนาระบบข้อมูลเพื่อใช้ในการบริหารและจัดการของผู้บริหาร (Executives
    Information System)

6)  การเลือกและพัฒนาระบบในด้านการสร้างสัมพันธ์อันดีกับลูกค้า (Technology Selecting
    to Customer Relation Management)

7)  การเพิ่มขีดความสามารถของ Hardware
    เพื่อรองรับปริมาณของรายการค้าที่เพิ่มขึ้นตามการขยายตัวของธุรกิจ

  13.3 กิจกรรมร่วมกับผู้มีส่วนได้เสียทางธุรกิจ

  บริษัทฯได้เชิญลูกค้ารายใหญ่รายหนึ่งมาให้คำบรรยายเกี่ยวกับปัญหา และวิเคราะห์หา
  แนวทางการปรับปรุงความร่วมมือในการทำงานร่วมกัน
  ทำให้บริษัทฯได้รับทราบมุมมองของปัญหาจากบุคคลภายนอก
  และวิธีแก้ไขที่คาดหวังจากลูกค้าโดยตรง ทั้งนี้ บริษัทฯมีนโยบายจะเชิญ supplier
  และผู้มีส่วนได้เสียอื่นๆ ทางธุรกิจ มาร่วมกิจกรรมลักษณะนี้ในโอกาสต่อไป

  13.4 กิจกรรมเพื่อสังคม

13.4.1 บริจาคช่วยเหลือพนักงานผู้ประสบภัยสึนามิ

  เมื่อวันที่ 23 เมษายน พ.ศ. 2548 ส่วนงานการขายตรงของบริษัทฯได้นำสิ่งของ
  เครื่องใช้ที่จำเป็น และเงินสดไปช่วยเหลือพนักงานขายตรงของบริษัทฯที่ประสบภัยจาก
  คลื่นยักษ์สึนามิที่ภาคใต้ เพื่อเป็นขวัญและกำลังใจให้แก่พนักงาน

  13.4.2 โครงการ “นักเรียนทำงานวันหยุด”

  โรงงานโคราชของบริษัทฯได้สร้างโอกาสทางอาชีพให้กับนักเรียนในระดับมัธยมที่อยู่ใกล้โรงงาน
  โดยเปิดรับนักเรียนเข้าทำงานในช่วงวันหยุดเสาร์-อาทิตย์
  เพื่อให้นักเรียนได้เตรียมความพร้อมในการออกไปประกอบอาชีพและใช้เวลาว่างให้เป็นประโยชน์
  และยังเป็นการหารายได้ให้ตนเอง
  ทั้งนี้เป็นโครงการความร่วมมือทวิภาคีระหว่างโรงงานโคราชและ โรงเรียนในชุมชน
  ซึ่งเป็นส่วนหนึ่งของแนวคิดในการสร้างสัมพันธภาพที่ดีกับสังคม

  โครงการเริ่มครั้งแรกเมื่อวันที่ 24 ธันวาคม พ.ศ. 2548
  มีโรงเรียนใกล้เคียงเข้าร่วมโครงการจำนวน 4 โรงเรียน
  และมีนักเรียนเข้าร่วมโครงการทั้งสิ้น 379 คน
  บริษัทฯได้จัดหอพักเพื่ออำนวยความสะดวกให้กับนักเรียนด้วย

  13.4.3 การสนับสนุนโครงการ 1 อำเภอ 1 โรงเรียนในฝัน

  เมื่อวันที่ 23 ธันวาคม พ.ศ. 2548 บริษัทฯได้ให้การสนับสนุนโครงการ 1 อำเภอ 1
  โรงเรียนในฝันของกระทรวงศึกษาธิการ
  ซึ่งเป็นโครงการที่มุ่งหวังในการยกระดับคุณภาพของการศึกษาของสถานศึกษาต่างๆ ทั่วประเทศ
  และช่วยให้นักเรียนได้มีพัฒนาการเรียนรู้เพิ่มมากขึ้น
  โดยบริษัทฯได้บริจาคเงินและเครื่องคอมพิวเตอร์จำนวนหนึ่งให้แก่ โรงเรียนสมเด็จพระธีรญาณมุนี
  ตั้งอยู่ที่ตำบลตะคุ อำเภอปักธงชัย จังหวัดนครราชสีมา
  ซึ่งเป็นหนึ่งในโรงเรียนที่ได้รับคัดเลือกให้เข้าร่วมโครงการดังกล่าว

  13.4.4 การจัดการประกวด “Superware Designers Award 2005”

  บริษัทฯร่วมกับอยู่สบายลีฟวิ่งโฮม จัดการประกวด Superware Designers Award 2005
  เพื่อเปิดโอกาสให้คนรุ่นใหม่ที่อยากสร้างจินตนาการให้เป็นจริง
  และเป็นการสนับสนุนวงการออกแบบผลิตภัณฑ์
  ในการเข้าร่วมแข่งขันออกแบบผลิตภัณฑ์และลวดลายภาชนะ เมลามีนที่สามารถใช้ได้จริง
  ซึ่งผู้ชนะการแข่งขันได้รับรางวัลเป็นเงินสด พร้อมโล่เกียรติยศและใบประกาศนียบัตร
  และการเดินทางไปเยี่ยมชมงาน Ambiente ณ ประเทศเยอรมนี

  13.4.5 โครงการหนังสือศิลปาชีพสามภาษาเฉลิมพระเกียรติ 6 รอบ

  บริษัทฯได้ร่วมสนับสนุนการจัดพิมพ์หนังสือศิลปาชีพสามภาษา (จีน-อังกฤษ-ไทย) เฉลิมพระเกียรติ
  เนื่องในโอกาสที่สมเด็จพระนางเจ้าสิริกิติ์ พระบรมราชินีนาถ ทรงเจริญ
  พระชนมพรรษาครบหกรอบ เมื่อวันที่ 12 สิงหาคม พ.ศ. 2547 และร่วมนำทูลเกล้าถวายหนังสือ
  ก่อนจะนำออกเผยแพร่ต่อสาธารณชน เพื่อเป็นวิทยาทานแก่ประชาชน นักเรียน
  นักศึกษาไทยและต่างชาติ ทั้งที่อยู่ในเมืองไทยและต่างประเทศ
  และผู้ใฝ่หาความรู้เรื่องศิลปวัฒนธรรมไทย

  13.5 รางวัลต่างๆ ที่ได้รับในปี พ.ศ. 2548

13.5.1 รางวัลทูบีนัมเบอร์วัน

  เมื่อวันที่ 24 มีนาคม พ.ศ. 2548 ทูลกระหม่อมหญิงอุบลรัตน์ราชกัญญา สิริวัฒนาพรรณวดี
  ได้ประทานโล่แก่บริษัทฯ ในฐานะองค์กรที่สนับสนุนโครงการ ทูบีนัมเบอร์วัน
  ในวโรกาสเสด็จเป็นองค์ประธานโครงการรณรงค์ป้องกันและแก้ไขปัญหา ยาเสพติด
  ที่โรงเรียนวัดบางปะกอก เขตราษฎร์บูรณะ กรุงเทพฯ

13.5.2 รับมอบโล่ประกาศเกียรติคุณ

  บริษัทฯสนับสนุนให้มีการเรียนตามหลักสูตรการศึกษานอกโรงเรียน (ก.ศ.น.)
  ระดับมัธยมศึกษาตอนต้น ที่โรงงานบางปู โดยเริ่มตั้งแต่วันที่ 20 พฤษภาคม พ.ศ. 2548
  ศูนย์การศึกษานอกโรงเรียนจังหวัดสมุทรปราการจึงได้มอบโล่ประกาศเกียรติคุณแก่บริษัทฯที่อาคารบางนาทาวเวอร์
  โดยนายอภิสิทธิ์ ตั้งสาธิต ผู้บริหารของบริษัทฯ
  เป็นผู้แทนของบริษัทฯในการเข้ารับมอบโล่ประกาศเกียรติคุณ

13.5.3 รางวัลส่งออกดีเด่นด้านแบรนด์ ตรายี่ห้อ

  เมื่อวันที่ 29 สิงหาคม พ.ศ. 2548 นายสนั่น อังอุบลกุล ประธานกรรมการบริษัท
  ได้รับมอบรางวัลผู้ส่งออกสินค้าไทยดีเด่น และรางวัลผู้ส่งออกสินค้าไทยที่ใช้ตราสินค้าของตนเอง
  จากพ.ต.ท. ทักษิณ ชินวัตร นายกรัฐมนตรี ณ ตึกสันติไมตรี ทำเนียบรัฐบาล โดยมี นายสมคิด
  จาตุศรีพิทักษ์ รองนายกรัฐมนตรีและรัฐมนตรีว่าการกระทรวงพาณิชย์ และคณะ
  ผู้บริหารของบริษัทฯร่วมเป็นเกียรติด้วย

13.5.4 รางวัลสถานประกอบกิจการดีเด่นด้านสวัสดิการแรงงาน

  เมื่อวันที่ 26 กันยายน พ.ศ. 2548 บริษัท ศรีไทยซุปเปอร์แวร์ จำกัด (มหาชน)
  สาขาโรงงานโคราช ได้รับมอบรางวัลสถานประกอบกิจการดีเด่นด้านสวัสดิการแรงงาน ประจำปี
  พ.ศ. 2548 จากนายสมศักดิ์ เทพสุทิน รัฐมนตรีว่าการกระทรวงแรงงาน
  เนื่องจากบริษัทฯได้สมัครเข้ารับการพิจารณาคัดเลือกในโครงการประกวดสถานประกอบกิจการดีเด่นด้าน
  สวัสดิการแรงงาน ซึ่งจัดขึ้นโดยกรมสวัสดิการและคุ้มครองแรงงาน

13.5.5 รับมอบโล่เกียรติยศคุณภาพดีเด่น และการวิเคราะห์สถานการณ์ดีเด่น

  นายซาโตชิ ทานากะ ผู้จัดการแผนกควบคุมชิ้นส่วน บริษัท ทีเอส เทค (ประเทศไทย) จำกัด
  มอบโล่รางวัลเกียรติยศคุณภาพดีเด่น และการวิเคราะห์สถานการณ์ดีเด่น แก่ นายจิรศักดิ์ ชูสกุล
  ผู้จัดการโรงงานสุขสวัสดิ์ บริษัท ศรีไทยซุปเปอร์แวร์ จำกัด (มหาชน)
  ในการประชุมผู้ผลิตชิ้นส่วน ณ บริษัท ทีเอส เทค (ประเทศไทย) จำกัด เมื่อวันที่ 14 ธันวาคม
  พ.ศ. 2548

13.5.6 รับมอบเกียรติบัตรในการเข้าร่วมโครงการอนุรักษ์พลังงานแบบมีส่วนร่วม

  บริษัท ศรีไทยซุปเปอร์แวร์ จำกัด (มหาชน) สาขาโรงงานโคราช
  ได้เข้าร่วมโครงการอนุรักษ์พลังงานแบบมีส่วนร่วมของกรมพัฒนาพลังงานทดแทนและอนุรักษ์พลังงานเมื่อเดือนสิงหาคม
  พ.ศ. 2548 และดำเนินกิจกรรมต่างๆ ได้เป็นผลสำเร็จดีเยี่ยม
  เป็นการแสดงให้เห็นถึงความพร้อมในด้านการอนุรักษ์พลังงานแบบมีส่วนร่วม
  และเป็นตัวอย่างที่ดีให้แก่บริษัทอื่นๆ
  กรมพัฒนาพลังงานทดแทนและอนุรักษ์พลังงานจึงได้มอบเกียรติบัตรแก่บริษัทฯ เมื่อวันที่ 21
  กุมภาพันธ์ พ.ศ. 2549

  13.5.7 รางวัลประกาศนียบัตรชมเชยด้านความปลอดภัย อาชีวอนามัย
  และสภาพแวดล้อมในการทำงาน

  บริษัท ศรีไทยซุปเปอร์แวร์ จำกัด (มหาชน) สาขาโรงงานโคราช
  ได้รับรางวัลประกาศนียบัตรชมเชยด้านความปลอดภัย อาชีวอนามัย
  และสภาพแวดล้อมในการทำงาน จากจังหวัดนครราชสีมา
  ซึ่งได้พิจารณาจากผลการดำเนินงานของบริษัทฯในปี พ.ศ. 2547 และ พ.ศ. 2548
  ตามหลักเกณฑ์ที่กรมสวัสดิการและคุ้มครองแรงงานกำหนด